Ir-Regolament tal-Kummissjoni (KE) nru 936/1999
tas-27 ta' April 1999
li jemenda jew jirrevoka ċerti regolamenti dwar il-klassifika ta' merkanzija fin-Nomenklatura Magħquda
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabilixxi l-Komunita Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta' tariffa u statistika u dwar it-Tariffa Komuni Doganali [1], kif l-aħħar emendat bir-Regolament tal-Kummissjoni (KE) Nru 2261/98 [2], u b'mod partikolari l-Artikolu 9 tiegħu,
(1) Billi r-Regolament (KEE) Nru 2658/87 stabbilixxa nomenklatura dwar merkanzija, minn hawn 'il quddiem issir referenza għaliha bħala n-"Nomenklatura Magħquda", biex tissodisfa, fl-istess ħin, ir-rekwiżiti kemm tat-Tariffa Komuni kif ukoll ta' l-istatistika tal-kummerċ esteru tal-Komunita;
(2) Billi l-Komunita' hija firmatarja tal-Konvenzjoni Internazzjonali dwar id-Deskrizzjoni Armonizzata tal-Merkanzija u s-Sistema ta' Kodifikazzjoni, magħrufa bħala s-"Sistema Armonizzata";
(3) Billi, b'konsegwenza, in-Nomenklatura Magħquda msemmija kienet stabbilita fuq il-bażi tas-Sistema Armonizzata;
(4) Billi, biex tkun żgurata l-applikazzjoni uniformi tan-Nomenklatura Magħquda annessa mar-Regolament imsemmi, kien meħtieġ li jkunu addottati miżuri dwar il-klassifika tal-merkanzija li jirreferi għaliha l-Anness ma' dan ir-Regolament;
(5) Billi, minħabba tibdil fid-deskrizzjoni ta' prodotti, il-kodiċijiet konnessi magħhom u noti legali fin-nomenklatura tas-Sistema Armonizzata jew fin-Nomenklatura Magħquda ċerti regolamenti tal-klassifika għandhom ikunu revokati meta regolamenti tali mhumiex iktar relevanti jew validi;
(6) Billi, ċerti regolamenti filwaqt li għadhom relevanti imma għandhom referenzi għal kodiċijiet u noti legali li m'għadhomx jeżistu għandhom ikunu aġġornati biex jieħdu in konsiderazzjoni l-kodiċijiet u n-noti legali xierqa fis-seħħ;
(7) Billi l-miżuri li dan ir-Regolament jipprovdi għalihom huma skond l-opinjoni tas-Sezzjoni dwar in-Nomenklatura ta' tariffa u Statistika tal-Kumitat tal-Kodiċi Doganali,
ADDOTTAT DAN IR-REGOLAMENT:
L-Artikolu 1
Fil-każ tar-Regolament elenkat fil-kolonna 2 ta' l-Anness A, b'referenza għall-merkanzija speċifikata fil-kolonni 3 u 4, il-kodiċijiet u n-noti legali tan-Nomenklatura Magħquda elenkata fil-kolonna 5 huma b'dan ssostitwiti bil-kodiċijiet u n-noti legali tan-Nomenklatura Magħquda fil-kolonna 6.
L-Artikolu 2
Ir-Regolamenti elenkati fl-Anness B huma b'dan irrevokati.
L-Artikolu 3
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropew.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta' April 1999.